**ӨВӨРХАНГАЙ АЙМГИЙН АВЛИГЫН ЭСРЭГ ҮЙЛ АЖИЛЛАГААНЫ ТӨЛӨВЛӨӨГӨӨ БОЛОН АВЛИГАТАЙ ТЭМЦЭХ ҮНДЭСНИЙ ХӨТӨЛБӨРИЙН ОРОН НУТАГТ ХАМААРАХ ЗААЛТЫН 2020 ОНЫ ТӨЛӨВЛӨГӨӨНИЙ ХЭРЭГЖИЛТ**

2021.01.12

|  |  |  |  |  |
| --- | --- | --- | --- | --- |
| № | **ЗОРИЛТ** | **ХЭРЭГЖҮҮЛЭХ АРГА ХЭМЖЭЭ** | **ХЭРЭГЖИЛТ, ҮР ДҮН** | **ХУВЬ** |
| **Нэг. Удирдлага, зохион байгуулалтын чиглэлээр** | | | |  |
| 1.1 | 1.1. Авлигын эсрэг хууль, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль, “Авлигатай тэмцэх үндэсний хөтөлбөр”-ийн хэрэгжилтийг тус тус аймаг орон нутагт хангуулах, төрийн байгууллагын удирдлагын хуулиар хүлээсэн үүргээ хэрэгжүүлэх. | 1.1.1.Аймгийн Засаг даргаас төсвийн шууд захирагч сургууль, цэцэрлэгийн эрхлэгч нартай байгуулах гэрээнд авлига, ашиг сонирхлын зөрчлөөс ангид ажиллах чиглэлээр заалт тусган, үр дүнг тооцох. | Жил бүр аймгийн Засаг даргаас сумын Засаг дарга, аймгийн Засаг даргын дэргэдэх хэлтэс, албадын дарга нартай байгуулдаг хамтран ажиллах гэрээнд төсвийн шууд захирагч удирдах албан тушаалтнуудын хүлээсэн үүрэгт төсвийн сахилга батыг сахих, авлига, ашиг сонирхлын зөрчилгүй ажиллахад анхаарч, удирдлагын манлайллыг хэрэгжүүлж, авлигын эсрэг төлөвлөгөө гарган, санаачлагатай ажиллахыг тусгайлан үүрэгжүүлж байна.  2020 оны 12 дугаар сарын 10-ны өдрийн байдлаар авлига, ашиг сонирхлын зөрчлийн асуудлаар Авлигатай тэмцэх газраас 13 албан тушаалтныг шалгаж байгаа. Энэхүү хяналт, шалгалтын дүнгийн мөрөөр тус газраас мөрдөн байцаагчийн мэдэгдэл болон авлига, ашиг сонирхлын зөрчлөөс урьдчилан сэргийлэх 2 зөвлөмж ирүүлснийг холбогдох байгууллага, албан тушаалтанд 4 удаагийн хугацаатай үүрэг чиглэл өгч, зөрчлийг арилгуулсан. | 70 |
| 1.1.2. АТҮХөтөлбөрийн төлөвлөгөөг 19 сум, 22 агентлагт хүргүүлж, хэрэгжилтэд хяналт тавьж, биелэлтийг нэгтгэн эрх бүхий байгууллагад хүргүүлэх. | АТҮХөтөлбөрийн орон нутагт хамаарах заалтын хүрээнд жил бүр аймгийн нэгдсэн төлөвлөгөө гарган, 19 сум, аймгийн Засаг даргын дэргэдэх 22 агентлагт хүргүүлж, жилийн эцсээр биелэлтийг нэгтгэн, эрх бүхий байгууллага /АТГазар/ -д тайлагнан ажиллаж байна.  “Авлигын эсрэг үйл ажиллагаа, авлигатай тэмцэх үндэсний хөтөлбөрийн зорилт арга хэмжээг хэрэгжүүлэх 2020 оны төлөвлөгөө”-г удирдлага зохион байгуулалт, Авлигын эсрэг хууль тогтоомжийн хүрээнд, АТҮХөтөлбөрийн орон нутагт хамаарах заалтыг хэрэгжүүлэх үндсэн 3 хэсэг бүхий, 19 зорилт, 42 арга хэмжээг төлөвлөн, хэрэгжүүлэн ажиллав.  Төлөвлөгөөний биелэлтийг сумдын хувьд бүгд ирүүлсэн бөгөөд 22 агентлаг ирүүлэхээс 18 агентлаг ирүүлсэн. Төлөвлөгөөний биелэлт ирүүлээгүй агентлаг болон 2020 оны биелэлтийн талаар сум, агентлагуудад зөвлөмж чиглэл хүргүүлэхээр ажиллаж байна.  Авлигатай тэмцэх газраас сүүлийн жилүүдэд орон нутагт ажиллаж, тухайн жилийн авлигын эсрэг төлөвлөгөөний хэрэгжилт, байгууллагын үйл ажиллагааны шударга байдлын үнэлгээг тогтоохоор газар дээр нь ирж танилцан ажилладаг бөгөөд энэ жилийн хувьд улсын хэмжээнд үүссэн нөхцөл байдал, хорио цээрийн дэглэм тогтоосонтой холбогдуулан хийх боломжгүй тухайгаа мөн тайлан мэдээг цаасаар нотлох баримтаар хүргүүлэхийг мэдэгдсэн тул бэлтгэл ажлыг ханган ажиллаж байна. | 100\*\* |
| 1.1.3.Хувийн ашиг сонирхлын болон хөрөнгө орлогын мэдүүлгийн чиглэлээр харьяа мэдүүлэг гаргах албан тушаалтнуудыг арга зүйгээр хангаж, 2020 онд шинэчлэн гаргах хөрөнгө орлогын мэдүүлгийг хуулийн хугацаанд гаргуулж, мэдээг тайланг эрх бүхий газарт хүргүүлэх. | Хувийн ашиг сонирхлын болон хөрөнгө орлогын мэдүүлгийн чиглэлээр сумдын Засаг даргын Тамгын газар, 22 агентлаг, төрийн болон орон нутгийн өмчийн оролцоотой ААНэгж байгууллагын удирдах албан тушаалтнуудыг удирдлага, зохион байгуулалтаар хангаж ажиллалаа. 2020 онд шинэчлэн гаргавал зохих 303, тайлант онд шинээр томилогдсон51 мэдүүлэг гаргагч нийт 354 албан тушаалтны хөрөнгө орлогын мэдүүлгийг хуулийн хугацаанд бүрэн гаргуулах ажлыг зохион байгуулан, холбогдох мэдээ тайланг эрх бүхий байгууллагад хугацаанд нь тайлагнаж хүргүүлсэн. | 100 |
|  | **ДУНДАЖ ОНОО** | | | **90** |
| **Хоёр. Авлигын эсрэг хууль, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулиар хүлээсэн төрийн байгууллагын нийтлэг үүрэг** | | | | |
| 2.1 | 2.1. Авлигын эсрэг хуулийн 5 дугаар зүйлийн 5.1.1. Улсын Их Хуралд хэлэлцэгдэх хууль, Улсын Их Хурлын бусад шийдвэрийн төслийн талаар төрийн болон төрийн бус байгууллага, олон нийтийн зүгээс саналаа илэрхийлэх бололцоо, нөхцөлөөр хангах. | 2.1.1.Үйл ажиллагаандаа ашиглаж буй аймгийн албан ёсны цахим хуудас [www.uvurkhangai.mn](http://www.uvurkhangai.mn) сайтад, хэлэлцэгдэж буй хууль, шийдвэрийн төслийг байршуулж, төрийн болон төрийн бус байгууллага, иргэд олон нийтийн зүгээс санал, хүсэлт илэрхийлэх бололцоог бүрдүүлэх. | Аймгийн албан ёсны цахим хуудасны [www.uvurkhangai.mn](http://www.uvurkhangai.mn) төрийн үйлчилгээ хэсэгт “Цахим хэлэлцүүлэг” цонхыг шинээр нээж, parliement.mn хуудастай холбон УИХ-аар хэлэлцэгдэж буй хуулийн төслүүдэд төрийн болон төрийн бус байгууллага, иргэд олон нийтийн зүгээс санал, хүсэлт илэрхийлэх боломжийг бүрдүүлэв.  Аймгийн ИТХурлаас батлагдсан “Өвөрхангай аймгийн Засаг даргын 2020-2024 оны үйл ажиллагааны хөтөлбөр”, аймгийн 2020 оны зорилтот жилийн тогтоолын төслүүдийг аймгийн албан ёсны хуудаст ил тод байршуулж, иргэд олон нийтийн саналыг авч, үйл ажиллагаандаа тусган ажиллав. 2020 онд 58 иргэн санал бодлоо илэрхийлсэн байна. Мөн аймгийн бодлогын баримт бичгүүд, захиргааны нийтээр дагаж, мөрдөх хэм хэмжээний актуудын төслүүдийг тухай бүр байршуулан, олон нийтээр саналыг авч ажиллаж байна. 2020 онд хэм хэмжээ тогтоосон шийдвэр гараагүй байна.  Аймгийн албан ёсны цахим хуудсанд нийтэлж буй тендерийн урилга, өргөдөл гомдлын мэдээлэл, хүний нөөцийн ил тод байдал, авлига, ашиг сонирхлын зөрчлөөс урьдчилан сэргийлэх үйл ажиллагааны чиглэлээр иргэд өөрсдийн байр сууриа илэрхийлэх санал сэтгэгдлийн буланг тогтмол ажиллуулж байна. | 100/////////////////\*\*\*\*\*\* |
| 2.1.2 Авлигын эсрэг хууль тогтоомжийг иргэдэд сурталчилах, энэ талаарх мэдээллийг иргэд, байгууллага чөлөөтэй авах нөхцөлийг хангах. | Авлигын эсрэг соён гэгээрүүлэх арга хэмжээ зохион байгуулах тухай албан бичгийн хүрээнд цаг үеийн нөхцөл байдалд нийцүүлэн хэвлэл мэдээллийн хэрэгсэл, цахим орчинг ашиглан Аймгийн Засаг даргын Тамгын газрын даргын 2020 оны 2д/422 дугаар албан бичгээр тус аймгийн 19 сум, төрийн байгууллагуудад тус газраас бэлтгэн ирүүлсэн сурталчилгааны материалыг жагсаалтаар хүргүүлж, сум, байгууллагынхаа түвшинд түгээн сурталчилах талаар зохион байгуулалтын арга хэмжээ авах хугацаатай зөвлөмж, чиглэл хүргүүлэн, дүгнэн ажиллалаа. Уг ажлын дүнд нийт давхардсан тоогоор 24700 гаруй иргэн, төрийн албан хаагчдад цахим хэлбэрээр сурталчилж ажиллав.  Мөн аймгийн нэгдсэн цахим хуудас <http://www.uvurkhangai.mn/> сайтын “Ил тод байдал” цэс, “Авлига, ашиг сонирхлын зөрчлөөс урьдчилан сэргийлэх” хэсэг, Өвөрхангай аймаг Facebook хуудас, Youtube сувгуудад тус тус байршуулж, иргэнд мэдээ мэдээллийг түгээв. Телевизийн шторк, хэвлэн олшруулах материалыг “Өвөрхангай аймаг” нэртэй албан ёсны пэйж хуудсаар дамжуулан “Өвөрхангай аймгийн нэгдсэн групп”, “Өвөрхангай аймгийн нэгдсэн бүлгэм”, “Бид Өвөрхангайчууд”, “Өв зарын узель” зэрэг аймгийн томоохон сошиал бүлгүүдэд байршуулж, авлигаас урьдчилан сэргийлэх, соён гэгээрүүлэх нөлөөллийн ажлыг 5 үйл ажиллагаа бүхий арга хэрэгслээр нийт давхардсан тоогоор жилийн эцсийн байдлаар 35.000 орчим иргэн, төрийн албан хаагчдад түгээж ажиллалаа. | 70 |
|  | 2.1.3.Байгууллагын цахим хуудсанд авлигын эсрэг 2020 оны төлөвлөгөө, иргэд болон хувийн ашиг сонирхол хөрөнгө орлогын мэдүүлэг гаргах албан тушаалтнуудад зориулсан шаардлагатай гарын авлага, тараах материал бусад мэдээллийг бэлтгэн байршуулж, тогтмол шинэчлэх. | Аймгийн нэгдсэн цахим хуудас [www.uvurkhangai.mn](http://www.uvurkhangai.mn) сайтны “Ил тод” цэсний “Авлигаас урьдчилан сэргийлэх үйл ажиллагаа” хэсэгт авлигын эсрэг үйл ажиллагааны 2020 оны төлөвлөгөө, өмнөх оны буюу 2019 оны төлөвлөгөөний хэрэгжилт, Авлигатай тэмцэх үндэсний хөтөлбөр, хувийн ашиг сонирхол, хөрөнгө орлогын мэдүүлэг гаргах албан тушаалтнуудад зориулсан ХАСУМ, ХАСХОМ маягтуудыг тус тус татаж авах боломжтойгоор байршуулсан.  Мөн аймгийн дээрх цахим хуудсанд Авлигатай тэмцэх газрын [www.iaac.mn](http://www.iaac.mn) цахим хуудсыг холбож авлига, ашиг сонирхлын зөрчлөөс урьдчилан сэргийлэх чиглэлээр хийж хэрэгжүүлсэн ажлаа тухай бүр дээрх цэсний цаг үеийн мэдээлэл хэсэгт байршуулж, бусад шаардлагатай гарын авлага, тараах материал зэрэг 23 мэдээ мэдээллээр шинэчлэн баяжилт хийсэн. ы | 100 |
| 2.2 | 2.2. Авлигын эсрэг хуулийн 6 дугаар зүйлийн 6.1.4. Төсвийн орлого, түүний зарцуулалт, гадаадын зээл, тусламж, түүний хуваарилалтыг олон нийтэд тухай бүр нь мэдээлэх. | 2.2.1. Тухайн жилийн төсөв, өмнөх оны төсвийн гүйцэтгэл болон төсөвт орсон өөрчлөлтийн талаарх мэдээллийг тухай бүр цахим хуудсанд болон мэдээллийн самбарт байршуулах. | Тайлант жилийн төсөв, өмнөх оны төсвийн гүйцэтгэл болон төсөвт орсон өөрчлөлтийн талаарх мэдээлэл буюу нийт 24 удаа шилэн дансны нэгдсэн цахим хуудсанд хариуцсан албан тушаалтан заасан хугацаанд мэдээллийг оруулж байна. | 100 |
| 2.2.2. Төсвийн орлого бүрдүүлэлтийг нээлттэй болгох. (татварын орлого, татварын бус орлогын талаарх мэдээлэл) Төсвийн хэмнэлт, хэтрэлт, түүний шалтгааны тайлбарын хамт мэдээлэх. | Аймгийн татварын орлого 10958.2 сая төгрөгийн төлөвлөгөө батлагдсанаас 2020 оны жилийн эцсийн байдлаар 9108.9 сая төгрөг буюу 83.1% биелэлттэй, сумын төсвийн орлого нийт 4490.3 сая төгрөгийг төвлөрүүлэхээс 4881,7 сая төгрөгийг төвлөрүүлсэн байна. Мэдээллийг шилэн дансны нэгдсэн цахим хуудсанд хариуцсан албан тушаалтан заасан хугацаанд мэдээллийг оруулж байна. | 100 |
| 2.2.3. Аудитын тайлан, дүгнэлтэд тусгагдсан асуудлаар авч хэрэгжүүлсэн арга хэмжээг нийтэд мэдээлэх. | 2019 оны жилийн эцсийн Төсвийн ерөнхийлөн захирагчийн санхүүгийн нэгдсэн тайланд хийсэн аудитын дүгнэлтээр “Зөрчилгүй” гэсэн дүгнэлт гарсан ба мэдээллийг шилэн дансны нэгдсэн цахим хуудас болон холбогдох мэдээллийн самбаруудаар иргэд, олон нийтэд хүргэсэн. | 100 |
| 2.2.4. Гадаадын зээл, тусламжаар хэрэгжиж буй төсөл, хөтөлбөр, түүний хуваарилалт, хэрэгжилтийн талаарх мэдээллийã îëîí íèéòýä нээлттэй õ¿ðãýõ, цахим хуудсанд байршуулж хэвших. | Аймгийн хэмжээнд улс, орон нутгийн 49.5 тэрбум төгрөгийн 71 багц төслийг амжилттай хэрэгжүүлж байна. Арвайхээр хотод 35МВТ-ын хүчин чадалтай дулааны станцыг гадна шугам сүлжээний хамт барих ажлыг БНСУ-ын хөрөнгө оруулалтаар барьж байгуулахаар шийдвэрлэж хөрөнгө оруулагчийн зүгээс техник эдийн засгийн үзүүлэлтийг дахин боловсруулж, гүйцэтгэгчийн тендер зарлагдаад байна. Баянгол сумын ариутгах татуургын 3.8 км шугам, насос станц угсрах ажлыг Азийн хөгжлийн банкны 1.3 тэрбум төгрөгөөр гүйцэтгэж, ашиглалтад оруулаад байна.  Японы хүүхдийг ивээх сан, Дэлхийн банк, Швейцарийн хөгжлийн акентлаг, Дэлхийн эрүүл мэндийн байгууллага, Глобаль сан, Зах зээл ба бэлчээрийн удирдлага төсөл, Тогтвортой амжиргаа-III, Дэлхийн зөн зэрэг олон улсын байгууллагын нийт 7.9 тэрбум төгрөгийн 12 төсөл хөтөлбөрийг 2017-2021 онуудад эрүүл мэнд, газар тариалан, хөдөө аж ахуй, хөдөлмөр эрхлэлт, дэд бүтэц, жижиг дунд үйлдвэрлэлийг хөгжүүлэх, ажилгүйдлийг бууруулах чиглэлээр хэрэгжүүлж байгаагаас эрүүл мэнд, газар тариалан, хөдөө аж ахуйн чиглэлээр амжилттай хэрэгжүүлж байна. Үүнд:  Дэлхийн банкны санхүүжилтээр аймгийн Хөдөлмөр халамжийн үйлчилгээний хэлтэстэй хамтран ажлын байр шинээр бий болох, үйл ажиллагаагаа тогтвортой эрхлэх чадавхийг бэхжүүлэх зорилгоор “Бичил бизнесийг дэмжих”, “Залуучуудын хөдөлмөр эрхлэлтийг дэмжих” төслүүд, “Өвсний үндэс” төсөл болон ”Орон нутгийн газар тариалан эрхлэгчдийн орлогыг нэмэгдүүлэхэд чиглэсэн агро бизнесийг хөгжүүлэх” төсөл, Дэлхийн зөн олон улсын байгууллагаас хэрэгжүүлж байгаа “Өрхийн хөгжил-320” төсөл, Зах зээл ба бэлчээрийн удирдлага төслийн хөрөнгө оруулалтаар сумдад мал угаалгын ванн 16, бэлчээрийн гүн өрмийн худаг 22, өвс тэжээлийн агуулах засварыг 7 суманд, Арвайхээр, Хархорин сумдад худалдааны төвийн барилгыг барьж ашиглалтад оруулаад байна. | 100 |
| 2.3 | 2.3. Авлигын эсрэг хуулийн 6 дугаар зүйлийн 6.1.5. Тухайн байгууллагын чиг үүргийн дагуу зөвшөөрөл, эрх олгох, бүртгэл хийх, хяналт тавих, сонгон шалгаруулалт явуулах зэрэг асуудлыг шийдвэрлэх журмыг хууль тогтоомжид өөрөөр заагаагүй бол олон нийтэд ил тод байлгаж, түүнтэй танилцах боломжоор хангах. | 2.3.1. Хүний нөөцийн ил тод байдлыг хангах, холбогдох хууль тогтоомжийг сайтад байршуулан олон нийтийг танилцах боломжоор хангах. | Төрийн байгууллагын үйл ажиллагааны ил тод, нээлттэй байдал, иргэн, хуулийн этгээдийн мэдээлэл хайх, хүлээн авах эрхийг хангах зорилгоор аймгийн албан ёсны [www.uvurkhangai.mn](http://www.uvurkhangai.mn) сайтыг бүрэн динамик өргөжүүлж шинэчилсэнтэй холбогдуулан аймгийн вэб сайтад байршуулах хүний нөөцийн үйл ажиллагааны ил тод нээлттэй байдлын цэсийг “Төрийн байгууллагын вэб сайтад тавих шаардлага MNS 6285:2016, MNS 6285:2017” стандартад нийцүүлэн шинэчилсэн.  Төрийн байгууллага, албан хаагч, иргэд, олон нийтийн зүгээс хүний нөөцийн ил тод байдлын хүрээнд ямар мэдээллийг илүү авахыг хүсч байгаа талаар холбогдох албан хаагч тандалт хийсний үндсэн дээр 2020 онд аймгийн вэб сайтад төрийн жинхэнэ албан тушаалын нөөцөд бүртгэгдсэн иргэдийн жагсаалт, нөөцөд бүртгэсэн тогтоолыг сүүлийн 3 жилээр, байгууллага, нэгж, төрийн жинхэнэ албан хаагчийн гүйцэтгэлийн төлөвлөгөөний батлагдсан загвар, боловсруулах аргачлал, арга зүй, Төрийн албаны хууль (шинэчилсэн найруулга) батлагдсантай холбогдуулан шинээр батлагдсан гарсан тогтоол, шийдвэр, төрийн жинхэнэ албан тушаалд одоо ажиллаж байгаа албан хаагчийн нөөцийн бүртгэл, нөөцөд байх үндэслэлээр чөлөөлөгдсөн болон түр чөлөөлөгдсөн нөөцийн бүртгэл, удирдах албан тушаалын нөөцийн бүртгэл, Төрийн албаны зөвлөлөөс зөвшөөрөл олгосон албан тушаалын тодорхойлолт зэргийг шинээр байршууллаа. | 100 |
| 2.3.2. Сул орон тооны зарыг цахим хуудас болон мэдээллийн самбартаа ойлгомжтой байдлаар байрлуулан, ил тод байдлыг хангаж ажиллах. | Тайлант хугацаанд төрийн үйлчилгээний байгууллагын төсвийн шууд захирагчийн 26 албан тушаал (давхардсан тоогоор)-ын сул орон тооны 5 удаагийн сонгон шалгаруулалтын зар, төрийн албаны ерөнхий шалгалтын зарыг 1 удаа, төрийн жинхэнэ албаны удирдах, гүйцэтгэх албан тушаал (давхардсан тоогоор)-ын 203 сул орон тооны 6 удаагийн төрийн албаны тусгай шалгалтын зарыг орон нутгийн хэвлэл мэдээллийн хэрэгсэл, Төрийн албаны зөвлөл болон аймгийн вэб сайт, Боловсрол, соёл, урлагийн газрын вэб сайт, байгууллагын мэдээллийн самбар, Өвөрхангай HR, Өвөрхангай аймаг, Төрийн албаны зөвлөлийн Өвөрхангай аймаг дахь салбар зөвлөлийн групп, бусад нийгмийн цахим мэдээллийн хэрэгслүүдээр ил тод мэдээлж ажилласан. | 100 |
| 2.3.3.“Аймгийн худалдаа, үйчилгээний цэгүүдэд согтууруулах ундаа худалдах, түүгээр үйлчлэх тусгай зөвшөөрөл олгох, хяналт тавих журам”, бүрдүүлэх материал, тусгай зөвшөөрөл олгосон иргэн, аж ахуйн нэгжийн дэлгэрэнгүй мэдээллийг тухай бүр цахим хуудсанд байршуулах. | “Аймгийн худалдаа, үйлчилгээний цэгүүдэд согтууруулах ундаа худалдах, түүгээр үйлчлэх тусгай зөвшөөрөл олгох, хяналт тавих орон тооны бус зөвлөл"-ийн бүрэлдэхүүн нь 2020 оны жилийн эцсийн байдлаар 5 удаагийн хурлаар 33 цэгт сунгалтаар, 18 цэгт шинээр олгох нийт 51 иргэн аж ахуйн нэгжийн материалыг хүлээн авч шийдвэрлэсэн байна.  Дээрх бүх шийдвэрүүд, олгосон тусгай зөвшөөрлийн жагсаалт, судалгаануудын хамт аймгийн [www.uvurkhangai.mn](http://www.uvurkhangai.mn) цахим сайтад байршуулан, иргэд, олон нийтийг мэдээлэл авах боломжоор ханган ил тодоор байршуулан, шийдвэртэй холбоотой мэдээлэл лавлагааг тухай бүр хүсэлт гаргасан иргэн, аж ахуйн нэгж, байгууллагуудад үзүүлж байна. | 100 |
| 2.3.4.Эрүүл мэнд болон боловсролын салбарын чиглэлээр үйл ажиллагаа эрхлэх тусгай зөвшөөрөл олгох үйл ажиллагаатай холбогдох хууль, журам болон тусгай зөвшөөрөл авахад бүрдүүлэх материалын жагсаалт, олгосон тусгай зөвшөөрөл зэргийг тус тус сайтад байршуулж, нийтэд мэдээлэх. | Эрүүл мэндийн байгууллагын тусгай зөвшөөрөл сунгуулах болон хаягийн өөрчлөлт хийлгэхэд бүрдүүлэх 11 материалын жагсаалт, эрүүл мэндийн байгууллагын тусгай зөвшөөрөл шинээр авахад бүрдүүлэх 12 материалын жагсаалт болон тусгай зөвшөөрөлтэй төр, хувийн хэвшлийн эмнэлэг, эмийн сан, эм ханган нийлүүлэх төвүүдийн салбар, рашаан сувилалын мэдээллийг эрүүл мэндийн салбарын болон аймгийн сайтад байршуулсан.  2020 онд нийт 31 боловсролын байгууллагад сургалт эрхлэх тусгай зөвшөөрөл олгосноос 28 байгууллагын тусгай зөвшөөрлийг сунгаж, 3 байгууллагын тусгай зөвшөөрлийг шинээр олгон, Улсын тэмдэгтийн хураамжийн тухай хуулийн дагуу тус бүр 150 мянган төгрөг нийт 4.650.0 төгрөгийг Төрийн сан дахь орон нутгийн дансанд оруулаад байна.  Түүнчлэн эрүүл мэнд болон боловсролын салбарын чиглэлээр үйл ажиллагаа эрхлэх тусгай зөвшөөрөл олгох үйл ажиллагаатай холбогдох хууль, журам болон тусгай зөвшөөрөл авахад бүрдүүлэх материалын жагсаалт, олгосон тусгай зөвшөөрөл зэргийг Өвөрхангай.мн сайтад тогтмол байршуулж, нийтэд мэдээлж хэвшсэн болно. | 100 |
| 2.3.5. Уул уурхай, байгаль орчин, газрын харилцааны салбарт олгогдож байгаа тусгай зөвшөөрөлтэй холбоотой хууль, журам болон тусгай зөвшөөрөл авахад бүрдүүлэх материалын жагсаалт, олгосон тусгай зөвшөөрөл зэргийг тус тус сайтад байршуулж, нийтэд мэдээлэх. | Ашигт малтмалын хайгуул, ашиглалтын тусгай зөвшөөрлийг [www.mram.gov.mn](https://l.facebook.com/l.php?u=http%3A%2F%2Fwww.mram.gov.mn%2F%3Ffbclid%3DIwAR0DjTfjV0CG4zx72HFh7RV7Bdv82pyUiYM3Jqpj_7X3d7IspzfNqNUIAIY&h=AT2-0tOhMDoTr1_WYbfeeNs7PWUiAf-Ek7P5Ri24rTsyH0tbFnNm8k13At45UxKDbyeAG1cSNuUZ4_kF94IRhDAURFDqk2WlJiTiNzEFkx8tQETfIaMjUJvlDhXXk5I7a88mVg) сайтад, байгаль орчин, газрын харилцааны чиглэлээр олгосон тусгай зөвшөөрлийг [www.eic.mn](http://www.eic.mn/?fbclid=IwAR1eIEaUKOSXk1cGEqmKTbBmisWFxSVbLYcWLRP5l9FxmaBGc0oFKn8bdUw), [www.mne.mn](http://www.mne.mn/?fbclid=IwAR0dLyU4Ncf5Qc33g8rHXU2TeM-i_SquWOgmwWh6_gCmoe6ksdjR8kEPQF0) сайтад тухай бүр нь холбогдох яам, газрууд байршуулж, тусгай зөвшөөрөлтэй холбоотой хууль, журам болон тусгай зөвшөөрөл авахад бүрдүүлэх материалын жагсаалтыг нийтэд мэдээлж байна. Дээрх мэдээллээс өөрийн аймагт хамааралтай тусгай зөвшөөрөл бүхий мэдээллийг татан авч [www.uvurkhangai-baigaliorchin.com](https://l.facebook.com/l.php?u=http%3A%2F%2Fwww.uvurkhangai-baigaliorchin.com%2F%3Ffbclid%3DIwAR1Fa5H1UJHrPYnJW5MmNPyYWwxB_chXArvV3e4exrJHrCC3mOThulI7f1g&h=AT2-0tOhMDoTr1_WYbfeeNs7PWUiAf-Ek7P5Ri24rTsyH0tbFnNm8k13At45UxKDbyeAG1cSNuUZ4_kF94IRhDAURFDqk2WlJiTiNzEFkx8tQETfIaMjUJvlDhXXk5I7a88mVg) сайтад байршуулж иргэдийг мэдээллээр хангаж байна. | 100 |
| 2.4 | 2.4. Авлигын эсрэг хуулийн 6 дугаар зүйлийн 6.1.10. Төрийн байгууллагаас гаргасан шийдвэр иргэд болон бусад сонирхогч талуудад ойлгомжтой, нээлттэй байх. | 2.4.1. (Аймгийн Засаг даргын захирамжийн нууцад хамааруулснаас бусад) болон бусад төрийн байгууллага удирдлагаас гаргасан шийдвэрийг байгууллагын цахим хуудаст байршуулж, нийтэд ил тод мэдээлэх. | Аймгийн Засаг даргаас 2020 оны 12 дугаар сарын 15-ны байдлаар үйл ажиллагааны 552, боловсон хүчний 62 захирамжийн төсөлд шийдвэр гаргах хяналтын дагалдах хуудас, хувийн хэрэг олгож эрх зүйн үндэслэлийг хянаж, батлагдсан шийдвэрийг бүртгэлжүүлэн бүх шийдвэрүүдийг аймгийн [www.uvurkhangai.mn](http://www.uvurkhangai.mn) цахим сайт болон “Төрийн үйлчилгээний нэгдсэн төв”-ийн 70321111 утсаар тус тус өгч ил тодоор байршуулан, иргэд, олон нийтийг мэдээлэл авах боломжоор ханган, шийдвэртэй холбоотой мэдээлэл лавлагааг тухай бүр хүсэлт гаргасан иргэн, аж ахуйн нэгж, байгууллагуудад үзүүлж байна. | 100 |
| 2.4.2. Үйл ажиллагаандаа мөрдөж байгаа хууль тогтоомж (хуульчилсан акт) дүрэм, журам, заавар болон төлбөрт үйлчилгээний жагсаалтыг цахим хуудсандаа байршуулах. | Байгууллагын буюу аймгийн [www.uvurkhangai.mn](http://www.uvurkhangai.mn) цахим сайтад үйл ажиллагаандаа мөрдөж байгаа хууль тогтоомж, дүрэм, журам, заавар болон төлбөрт үйлчилгээтэй холбоотой шийдвэрүүдийг тогтмол байршуулж, иргэдэд нээлттэй мэдээлж хэвшсэн. Аймгийн Засаг даргын Тамгын газар, Газрын харилцаа барилга, хот байгуулалтын газар, Улсын бүртгэлийн хэлтэс, Бүсийн оношилгоо, эмчилгээний төв, Архивын тасгийн үйл ажиллагаатай холбоотой зэрэг 6 байгууллагын төлбөрт үйлчилгээний 90 гаруй жагсаалт, үйл ажиллагаандаа мөрдөж буй дүрэм журам, шийдвэрүүдийн 60 гаруй жагсаалтыг шинэчлэн тус тус аймгийн албан ёсны цахим хуудасны “Ил тод” цэсэнд байршуулсан байна. | 100 |
| 2.5 | 2.5. Авлигын эсрэг хуулийн 6 дугаар зүйлийн 6.1.10. Иргэдийн өргөдөл, гомдол, хүсэлтийг хүлээн авах, шийдвэрлэх шат дамжлагыг цөөрүүлэх энэ чиглэлээр өгсөн зөвлөмжийг хэрэгжүүлэх. | 2.5.1.Иргэдийн өргөдөл (санал, мэдэгдэл), гомдол, хүсэлт, мэдээлэл øóóðõàé хүлээн авах нөхцөлийг бүрдүүлýõ. (утас, хайрцаг, санал хүсэлтийн дэвтэр, цахим, бичгээр, амаар г.м хэлбэрээр) | Аймгийн хэмжээнд төрийн байгууллага, албан тушаалтанд хандаж иргэдээс ирүүлсэн өргөдөл, гомдлыг дараах эх үүсвэрээр хүлээн авч байна. Үүнд: Аймгийн төрийн захиргааны байгууллагуудаар, аймгийн “Төрийн үйлчилгээний нэгдсэн төв”-ийн 7032-1111 дугаарын нээлттэй утсаар, www.uvurkhangai.mn болон сум, агентлагуудын цахим хуудсаар, агентлаг, сумдын ЗДТГ-ын “Нэг цэгийн үйлчилгээний төв”, Засгийн газрын “Иргэд олон нийттэй харилцах төв”-өөр тус тус өргөдөл, гомдлыг хүлээн авч байна.  Аймаг, сумдын Засаг даргын Тамгын газар болон Засаг даргын дэргэдэх агентлаг, төсөвт байгууллагад энэ онд иргэдээс нийт 13459 өргөдөл, гомдол, санал ирүүлсэн байна. Үүнээс өргөдөл 12591 буюу 93.5 хувь, гомдол 753 буюу 5.6 хувь, санал 115 буюу 0.9 хувийг тус тус эзэлж байна.  Аймгийн хэмжээнд нийт 13459 өргөдөл, гомдол, санал ирсэний 13035 буюу 96.8 хувь нь хуулийн хугацаанд шийдвэрлэгдэж, 1096 буюу 8.1 хувь нь бусад байгууллагад шилжүүлж, 424 буюу 3.2 хувь нь шийдвэрлэх хугацаа болоогүй байна. Нийт ирүүлсэн өргөдлийг хэлбэрээр нь авч үзвэл бичгээр 12312 буюу 91.5 хувь, утсаар 965 буюу 7.2 хувь, биечлэн ирүүлсэн 115 буюу 0.9 хувь, цахимаар 67 буюу 0.5 хувийг тус тус эзэлж байна. | 100 |
| 2.6 | 2.6. Авлигын эсрэг хуулийн 6 дугаар зүйлийн 6.1.10. Авлигатай тэмцэх газраас бүрэн эрхийнхээ дагуу гаргасан хууль ёсны шаардлага, шийдвэрийг хүлээн авсан аж ахуйн нэгж, байгууллага, албан тушаалтан түүний дагуу холбогдох арга хэмжээг заавал авч, хариуг хугацаанд нь өгөх үүрэгтэй. | 2.6.1 Авлигатай тэмцэх газраас ирүүлсэн зөвлөмж, хугацаатай албан бичгийн биелэлтийг заасан хугацаанд нь хүргүүлэх, зөвлөмжтэй холбогдуулан зохион байгуулалтын арга хэмжээ авах. | Авлигатай тэмцэх газраас 2020 онд зөвлөмж 2, зөрчил арилгуулах албан мэдэгдэл 2, хугацаатай албан бичиг 6, нийт 10 албан бичиг ирсэн бөгөөд зөвлөмж, мэдэгдлийн дагуу зөрчлийг арилган, хариуг хүргүүлж, хугацаатай бичгийг тус тус хугацаанд нь гарган, нэгтгэн хүргүүлж ажиллалаа. Зөвлөмжтэй холбогдуулан зохион байгуулалтын шаардлагатай арга хэмжээг тухай бүр авч, сум, агентлаг, холбогдох байгууллага, албан тушаалтанд хандан зөвлөмж, мэдэгдлийг хэрэгжүүлэх талаар нийт 8 зөвлөмж, чиглэлийг хүргүүлэн ажиллав. | 100 |
| 2.6.2. Авлигатай тэмцэх газрын мөрдөн байцаагчаас гэмт хэргийн шалтгаан нөхцөлийг арилгуулах мэдэгдэл болон хууль, журмын хүрээнд хариуцлага тооцож, арга хэмжээ авахуулахаар ирүүлсэн албан бичгийн биелэлтийг тус тус шийдвэрлэн хугацаанд нь хүргүүлэх. | Тайлант онд Авлигатай тэмцэх газрын Мөрдөн шалгах хэлтсээс гэмт хэргийн шалтгаан нөхцөл, илэрсэн зөрчлийг арилгуулах 1 мэдэгдэл, хууль, журмын хүрээнд хариуцлага тооцож, арга хэмжээ авахуулах утга бүхий 1 албан мэдэгдэл ирсэн.  Арга хэмжээ тооцох асуудлыг аймгийн Засаг даргын 2020 оны 453 дугаар албан бичгээр эрх бүхий албан тушаалтанд шилжүүлсэн бөгөөд шийдвэрлэх шатандаа явж байна. Зөрчил арилгах 2 албан мэдэгдлийн хариуг тус тус хугацаанд нь хүргүүлсэн. | 70 |
| 2.7 | 2.7. Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 10 дугаар зүйлийн 10-22 дугаар зүйлүүдэд заасан албан тушаалтанд тавигдах хориглолт хязгаарлалтыг хэрэгжүүлж ажиллах. | 2.7.1. Хуулийн 10 дугаар зүйлийн 10-22 дугаар зүйлүүдэд заасан албан тушаалтанд тавигдах 13 төрлийн хориглолт, хязгаарлалтыг хэрэгжүүлж ажиллахад анхаарч, албан тушаалтны ХАСУМ-ийг хянасан дүгнэлтийг үндэслэн албан тушаалтанд зөвлөмж чиглэл хүргүүлж ажиллах. | Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 23 дугаар зүйлийн 23.5, 23.6 дахь хэсэгт заасны дагуу 2020 оны 12 дугаар сарын 20-ны өдрийн байдлаар аймгийн Засаг даргаас 31, Засаг даргын Тамгын газрын даргаас 2, СХААлбанаас 1 нийт 34, 19 сумын 21, агентлагийн 9 нийт 75 албан тушаалтны нийтийн албанд томилогдохоор нэр дэвшсэн этгээдийн хувийн ашиг сонирхлын урьдчилсан мэдүүлэг /ХАСУМ/-ийг эрх бүхий газарт хүргүүлж, албан үүргийг хэрэгжүүлэхэд ашиг сонирхлын зөрчил үүсэх эсэхийг хянуулсны дараа тухайн албан тушаалд томилох үйл ажиллагааг хэрэгжүүлсэн. | 100 |
| 2.7.2. Хувийн ашиг сонирхлын мэдүүлэг, ашиг сонирхлын зөрчилгүй гэдгээ илэрхийлсэн мэдэгдлийг зохих журмын дагуу авах, цахим системд бүртгэх. | Байгууллагын эрх бүхий албан тушаалтнаас хувийн ашиг сонирхлын мэдүүлэг, ашиг сонирхлын зөрчилгүй гэдгээ илэрхийлсэн мэдэгдлийг зохих журмын дагуу авах, цахим системд бүртгэх үйл ажиллагаанд хяналт тавьж, бүртгэл хангалтгүй сумдын Засаг дарга болон байгууллагын удирдах албан тушаалтнуудад зөвлөмжийг хүргүүлэн ажиллав. 2020 оны 12 дугаар сарын 20-ны өдрийн байдлаар 442 тайлбар, мэдэгдлийн хуудсыг цахим системд нөхөн оруулж бүртгүүлсэн. | 100 |
|  | **ДУНДАЖ ОНОО** | | | **98.4** |
| **Гурав. Авлигатай тэмцэх үндэсний хөтөлбөрийн орон нутагт хамаарах заалтын хүрээнд** | | | | |
|  | Зорилт 1. Шударга, хариуцлагатай, ил тод нийтийн албыг бэхжүүлэх замаар авлигын эрсдэлээс урьдчилан сэргийлэх, төрийн жинхэнэ албан хаагчийн сонгон шалгаруулалт болон томилгоонд улс төрийн нөлөөллөөс ангид, мэдлэг, боловсролд суурилсан мерит зарчмыг хэрэгжүүлэх. | | | |
| 3.1 | 3.1. Нийтийн албанд томилогдох албан тушаалтны ёс зүй, мэдлэг, боловсрол, туршлага, ур чадварын шалгуурыг олон улсын жишигт нийцүүлэн шинэчлэх, албан тушаалтныг мэдлэг, боловсролд суурилсан мерит зарчмыг баримтлан томилох, дэвшүүлэх. | 3.1.1. Албан тушаалтанд тавигдах ёс зүй, мэдлэг, боловсрол, туршлага, ур чадварын ерөнхий болон тусгай шалгуурыг үндэслэн төрийн албанд томилох, дэвшүүлэх. | Төрийн албаны зөвлөлөөс төрийн жинхэнэ албан хаагчийн албан тушаалын тодорхойлолтыг хянаж, батлах зөвшөөрөл олгосны дагуу байгууллагын даргын шийдвэрээр батлан ажиллаж байна. Төрийн жинхэнэ албаны сул орон тоог нөхөх тусгай шалгалтыг тухай бүр зарлаж, батлагдсан албан тушаалын тодорхойлолтын тавигдах шаардлагыг хангасан иргэнийг бүртгэн шалгалтад оруулж, шалгалтад тэнцсэн хамгийн өндөр оноо авсан 45 иргэнийг төрийн жинхэнэ албан тушаалд томилуулахаар нэр дэвшүүллээ.  2020 оны 12 дугаар сарын байдлаар төрийн албаны тусгай шалгалтад орохоор 69 иргэн бүртгүүлснээс тухайн албан тушаалын тодорхойлолтод тавигдах шаардлагыг хангаагүй 18 иргэнийг шалгалтад бүртгээгүй болно.  Сонгон шалгаруулалтанд тэнцсэн иргэдийн тухай бүр захиалагч төрийн байгууллагуудруу томилуулахаар нэр дэвшүүлэх албан бичгийг хүргүүлж хэвшсэн. | 100 |
| 3.1.2. Төрийн жинхэнэ албан тушаалаас төрийн жинхэнэ албаны нөөцөд байх үндэслэлээр түр чөлөөлөгдсөн, чөлөөлөгдсөн нөөцийн бүртгэлийг ил тод, нээлттэй болгох. | Төрийн албаны зөвлөлийн “Төрийн жинхэнэ албаны нөөц бүрдүүлэх журам, загвар батлах тухай” 2019 оны 17 дугаар тогтоолын 5 дугаар хавсралтын дагуу “Төрийн жинхэнэ албан тушаалаас чөлөөлөгдсөн албан хаагчийн болон иргэний нөөцийн бүртгэл”-ийг тогтмол хөтөлж, материалыг бүрдүүлэн авч сан үүсгэн ажиллаж байна.  2020 оны 4 дүгээр улирлын байдлаар Төрийн албаны тухай хуульд заасны дагуу төрийн жинхэнэ албанаас түр чөлөөлөгдсөн албан хаагчийн нөөцөд 7 албан хаагч бүртгэгдсэн байна. | 100 |
| 3.2 | 3.2.Төрийн албаны бүх чиглэлээр богино хугацааны болон давтан сургалт явуулах, нийтийн албан тушаалтныг давтан сургах боломжийг бүрдүүлэх. | 3.2.1. Төрийн албаны бүх чиглэлээр богино хугацааны болон давтан сургалт явуулах. | Аймгийн Засаг даргын 2017 оны а/525 захирамжаар батлагдсан “Төрийн албан хаагчдын сургалт-хөгжил” аймгийн хөтөлбөрийн хүрээнд төрийн албаны хууль тогтоомж, төрийн албан хаагчдын эрх зүйн мэдлэгийг дээшлүүлэх, сахилга, хариуцлага, ёс зүй, манлайллыг сайжруулах, төрийн албан хаагчдыг чадавхжуулах, мэргэшүүлэх хүрээнд 2020 онд зохион байгуулах сургалтын нэгдсэн төлөвлөгөөг аймгийн Засаг даргаар батлуулж, сургалтын зардалд 15.0 сая төгрөгийг орон нутгийн төсөвт тусгасан боловч короновируст халдвар (COVD-19)-аас урьдчилан сэргийлэх зорилгоор төлөвлөгөөт сургалтууд хугацаа хойшлогдож байна. Гэвч зарим сургалтуудыг Live, цахим хэлбэрээр зохион байгууллаа. Үүнд:   * Татварын хэлтсийн ёс зүйн зөвлөлөөс хэлтсийн улсын байцаагчид болон сумдын татвар хураагч, улсын байцаагч нарт Татварын хэлтсийн tax agency дотоод группээр live хийж онлайн сургалт зохион байгуулсан. * Хүнс, хөдөө аж ахуйн газраас төрийн албан хаагчийн ёс зүй, манлайлал, харилцаа хандлага, албан хаагчдын хууль эрх зүйн мэдлэгийг дээшлүүлэх, төрийн албаны стандартын хангуулах чиглэлээр онлайн болон зайн сургалтыг 3 удаа зохион байгуулсан. * Аймгийн ЗДТГ-ын хууль, эрх зүйн хэлтэс, Салбар зөвлөлөөс хамтран сумдын ЗДТГ-ын хууль эрх зүйн мэргэжилтнүүдийг чадавхижуулах эрх зүйн сургалтыг 2 удаа цахим хэлбэрээр зохион байгуулсан. * Аймгийн Засаг даргын дэргэдэх Боловсрол, соёл, урлагийн газар, Эрүүл мэндийн газар, Улсын бүртгэлийн хэлтэс, Нийгмийн даатгалын хэлтэс, Мэргэжлийн хяналтын газар, Хөдөлмөр, халамжийн үйлчилгээний газар, Татварын хэлтэс, Газрын харилцаа, барилга хот байгуулалтын газар, Гэр бүл, хүүхэд, залуучуудын хөгжлийн газар, Байгаль орчин, аялал жуулчлалын газар, аймгийн Засаг даргын Тамгын газраас сумдын босоо тогтолцоотой байгууллагын төрийн захиргааны албан хаагчид, тухайн сумын төсвийн байгууллагын төсвийн шууд захирагч нар, төрийн захиргааны холбогдох албан хаагчидтай цахим сургалтуудыг зохион байгуулан, цаг үеийн асуудлаар үүрэг чиглэл өгч ажиллаж байна. * Орон нутаг дахь жендэрийн сургагч багш нарын сургалтыг аймгийн жендэрийн хорооноос 2 удаа цахим хэлбэрээр зохион байгууллаа. * Засгийн газрын Хэрэг эрхлэх газар, яам, агентлагаас зохион байгуулсан 7 удаагийн цахим сургалтад холбогдох хэлтэс, агентлагийн албан хаагчдыг бүрэн хамрууллаа.   Аймгийн Засаг даргын 2017 оны а/525 захирамжаар батлагдсан “Төрийн албан хаагчийн сургалт-хөгжил” аймгийн хөтөлбөр, аймгийн нэгдсэн төлөвлөгөөний хүрээнд 2020 оны жилийн байдлаар давхардсан тоогоор нийт 521 төрийн албан хаагчийг сургалт, семинарт хамруулсан. | 100 |
| 3.2.2. Сургалтын модуль, давтан сургалтын хөтөлбөр боловсруулж, хэрэгжүүлэх. | Монгол Улсын Төрийн албаны зөвлөлийн дарга Ц.Баатарзоригоор ахлуулсан ажлын хэсэг тус аймгийн Хужирт, Хархорин сумдад ажиллаж Төрийн албаны тухай хууль, түүнийг дагалдан гарсан дүрэм, журмыг төрийн албан хаагчдад сурталчлан таниулах, арга зүйгээр хангах уулзалт, сургалтыг зохион байгуулж нийт 100 гаруй төрийн албан хаагч хамрагдсан.  Удирдлагын академиас зохион байгуулсан ахлах түшмэлийн мэргэшүүлэх багц сургалтад төрийн захиргааны 47 удирдах албан тушаалтан, үйл ажиллагааны үр дүн, мэргэшлийн түвшинг харгалзан цаашид шатлан дэвшиж ажиллах боломжтой гэж үнэлж дүгнэн эрхэлсэн түшмэлийн мэргэшүүлэх багц сургалтад 1 албан хаагчийг, ахлах түшмэлийн мэргэшүүлэх багц сургалтад 6 албан хаагчийг, төрийн албанд шинээр томилогдсон албан хаагчийн мэргэшүүлэх дунд хугацааны сургалтад 21 албан хаагчийг, төрийн албан хаагчдыг мэргэшүүлэх дунд хугацааны давтан сургалтад 11 албан хаагчийг тус тус зайн сургалтад хамруулж, 57 албан хаагч мэргэшүүлэх багц сургалтын сертификатаа авсан. | 100 |
| 3.3 | 3.3. Албан тушаалтанд холбогдох авлига, ашиг сонирхол, ёс зүйтэй холбоотой өргөдөл, гомдол, мэдээллийг хүлээн авах, хянан шалгах, шинэ арга хэлбэрт шилжүүлэх, дотоод хяналтын тогтолцоог бүрдүүлэх. | 3.3.1. Төрийн байгууллагын ёс зүйн хорооны үйл ажиллагааг идэвхжүүлэх. | Засгийн газрын 2019 оны 33 тогтоолоор батлагдсан “Төрийн захиргааны болон үйлчилгээний албан хаагчийн ёс зүйн дүрэм”-ийг хэрэгжүүлэх ажлын хүрээнд төрийн байгууллагуудын дэргэдэх байгууллагын Ёс зүйн хороог зөвлөл болгон өөрчилж, үйл ажиллагаагаа өргөжүүлж ажиллах талаар чиглэл хүргүүлэн, хагас бүтэн жилээр аймгийн Төрийн албаны салбар зөвлөлөөс тайлан мэдээг авч ажиллаж байна. 2020 оны 4 дүгээр улирлын байдлаар нийт 67 хүнд төрийн албан хаагчдад холбогдох хууль тогтоомжийн дагуу хариуцлага тооцов.  Мөн төрийн албаны зөвлөлийн 2020 оны “Төрийн албанд ёс зүй, сахилга, хариуцлагыг сайжруулах тухай” 02 дугаар зөвлөмжийг хэрэгжүүлэх чиглэлээр төсвийн байгууллагуудад чиглэл хүргүүлж, үр дүнг тооцох чиглэл хүргүүлэв. | 100 |
| 3.3.2. Төрийн байгууллагуудын дотоод хяналт шалгалтын нэгжийн үйл ажиллагааг эрчимжүүлэх, гүйцэтгэлд хяналт тавих. | Байгууллагуудын дотоод хяналт шалгалтын нэгжийн үйл ажиллагаанд тогтмол хяналт тавин ажиллаж байна.  Дотоод хяналтын нэгжийн үйл ажиллагааны тайланг байгууллага бүрээр хагас, бүтэн жилээр хүлээн авч, тайланд хийсэн хяналт-шинжилгээний зөвлөмжийг тухай бүр хүргүүлэн ажиллав.  Байгууллагын дотоод хяналтын нэгж нь Засгийн газрын 2011 оны 311 дүгээр тогтоол, аймгийн Засаг даргын 2012 оны а/84 дүгээр захирамжаар батлагдсан “Аж ахуйн нэгж, байгууллагын үйл ажиллагаанд дотоод хяналт шалгалтыг зохион байгуулах журам”-ыг баримтлан, үйл ажиллагаагаа төлөвлөн ажиллаж байна. 2020 онд хэрэгжүүлсэн үйл ажиллагааны тайланг 12 сарын 20-25-ны хооронд хүлээн авч ажилласан бөгөөд дотоод хяналт шалгалтын нэгж ажиллаж байгаа бүх байгууллагын 70 орчим хувь нь тайлангаа ирүүлээд байна.  Аймгийн Засаг даргын Тамгын газрын дотоод хяналтын нэгжээс 2020 онд хууль тогтоомжийн хэрэгжилтийг хангах, байгууллагын архив, албан хэрэг хөтлөлтийн стандартын талаар, төсөв санхүү, байгууллагын ил тод байдлыг хангах, байгууллагын хэвийн үйл ажиллагааг хангах гэсэн үндсэн 4 чиглэлээр үйл ажиллагаагаа төлөвлөн хэрэгжүүлсэн. Энэ хүрээнд байгууллагад ирсэн өргөдөл гомдлын шийдвэрлэлт, аймгийн Засаг даргын 2011-2019 онд гаргасан захирамжид хяналт-шинжилгээ хийх зэрэг нийт 11 үйл ажиллагааг төлөвлөн хэрэгжүүлж ажилласан бөгөөд төлөвлөгөөний хэрэгжилт 91.0 хувьтай дүгнэгдлээ. | 100 |
|  | Зорилт 2. Төрийн үйлчилгээний нээлттэй байдлыг хангаж, цахим үйлчилгээг хөгжүүлж, чанар хүртээмжийг сайжруулах, үйлчлүүлэгчийн эрх ашгийг дээдэлж, төрийн албан хаагчийн хариуцлагыг дээшлүүлэх. | | | |
| 3.4  3.5 | 3.4. Төрийн үйлчилгээг иргэнд цахим хэлбэрээр хүргэх тогтолцоог бүрдүүлэн, цахим үйлчилгээний нэгдсэн сүлжээ бий болгож, бэхжүүлэх. | 3.4.1.Төрийн үйлчилгээг цахим хэлбэрт шилжүүлэхэд учрах хүндрэл бэрхшээл, шийдвэрлэх арга замыг судалж, цахим хэлбэрт шилжүүлэх төрийн үйлчилгээний жагсаалтыг шинэчлэн батлуулах. | Аймгийн Үйлчилгээний нэгдсэн төв, сумдын Засаг даргын Тамгын газарт иргэдэд төрийн үйлчилгээг цахимаар хүргэх операторын системийг улсын төвийн 87.0 сая төгрөгийн хөрөнгө оруулалтаар нэвтрүүлж, энэ оны 12 дугаар сарын 13-ны өдрийн байдлаар 2702 иргэнд 3.4 сая төгрөгийн цахим үйлчилгээг шуурхай хүргэн ажиллав.  Үүнээс 924 иргэн буюу 34.2 хувь нь шүүхийн шийдвэрээр төлбөргүй эсэх, 714 иргэн буюу 26.4 хувь иргэний эрүүгийн хариуцлага хүлээж байгаа эсэх, 338 иргэн буюу иргэний үнэмлэхний лавлагаа, 232 иргэн буюу 8.6 хувь нь нийгмийн даатгалын шимтгэл төлөлтийн мэдээлэл зэрэг 23 нэр төрлийн цахим үйлчилгээ авсан байна.  Төрийн байгууллагуудын мэдээллийн солилцоо, албан хаагчдын нэгдсэн флатформ, удирдлагын нэгдсэн систем erp.e-mongolia.mn-ыг нэвтрүүлж, аймаг, сумдын ЗДТГ-ын албан хаагчдад сургалт зохион байгуулав. | 100 |
| 3.5. Эрсдэлд суурилсан төрийн хяналт шалгалт болон аж ахуйн нэгжийн дотоод хяналтыг бэхжүүлэх. | 3.5.1. Эрсдэлд суурилсан төрийн хяналт шалгалт болон аж ахуйн нэгжийн дотоод хяналтыг бэхжүүлэх, хяналт шалгалтын 70 хувийг урьдчилан сэргийлэх зорилгоор зохион байгуулах, чиглэлийг цөөрүүлэх замаар төрийн хяналт шалгалтын тогтолцоог боловсронгуй болгох. | Харьяа байгууллагуудын эрсдэлийн үнэлгээнд суурилан ИХ болон ДУНД эрсдэлтэй үнэлэгдсэн байгууллагуудыг хяналт шалгалт, дотоод аудитын ажлыг төлөвлөгөөнд тусган ажиллаж байна. 2020 онд нийт 8 байгууллагад санхүүгийн хяналт шалгалт хийсэн нь 2019 оноос 58 хувиар буурсан, 2019 онд 6 байгууллагад дотоод аудит хийж байсан бол 2020 онд 164 байгууллагад 3 төрлийн дотоод аудит хийж зөвлөн туслах үйл ажиллагаа үзүүлсэн байна. Төрийн аудитын байгууллагатай давхардсан хяналт шалгалт хийгдээгүй болно. | 100 |
| 3.6 | 3.6.Төрийн үйлчилгээний чанар, хүртээмжид хөндлөнгийн үнэлгээ хийх, албан хаагчийн үйл ажиллагааг иргэн үнэлэх тогтолцоог нэвтрүүлж, үйлчилгээг сайжруулах. | 3.6.1. Төрийн үйлчилгээний чанар, хүртээмжид хөндлөнгийн үнэлгээ хийлгүүлэх. | Өвөрхангай аймгийн 2019 оны хэрэглэгчийн үнэлгээний судалгааны ажлыг Эс Ай Си Эй, Мэркидо ХХК, МИРИМ ХХК, Хараат бус судалгааны хүрээлэн (IRIM) гэсэн 4 байгууллага хамтран гүйцэтгэсэн бөгөөд Өвөрхангай аймгийн хувьд 580 иргэнийг судалгаанд хамруулсан байна. Судалгааны ерөнхий дүнг судалгаанд оролцогчдын салбар, чиг үүргийн болон үйлчилгээний чанар, хүртээмжид хамааралтай 98 асуултад өгсөн үнэлгээний дунджаар тооцоолон гаргасан байна. Ерөнхий сэтгэл ханамжийн дундаж утга нь 3.2 үнэлгээтэй байгаа бол тус аймаг 3.3 гэсэн үнэлгээгээр дунджаас дээгүүр үнэлэгдсэн байна.  Төрийн үйлчилгээг салбараар харьцуулан гаргасан байдлыг авч үзвэл тус аймгийн муу үзүүлэлтэд санхүү, төсвийн салбар (2.98), Ажил эрхлэлт, нийгмийн даатгалын салбар (2.93), Уул уурхайн салбар (2.66) байгаа нь нийт салбарын дундаж (3.1) үнэлгээнээс доогуур үнэлэгдсэн байна. Харин Батлан хамгаалах (3.86), Боловсрол соёл, спорт (3.47), Эрүүл мэнд (3.45) –ийн салбарууд салбарын дунджаас дээгүүр буюу сайн үзүүлэлттэй дүгнэгдсэн байна. 2020 оны үйл ажиллагаа, төрийн үйлчилгээний чанар хүртээмжид хийх судалгааны дүн хараахан гараагүй байна. | 70 |
| 3.6.2. Орон нутгийн хэмжээнд хэрэгжиж буй урт болон дунд хугацааны бодлогын баримт бичгүүдийн хэрэгжилтэд үр нөлөөний үнэлгээг хөндлөнгийн байгууллагаар гүйцэтгүүлэх. | Аймгийн иргэдийн Төлөөлөгчдийн Хурлын тогтоол болон аймгийн Засаг даргын захирамжаар батлагдсан, хэрэгжих хугацаа дуусч байгаа бодлогын баримт бичгийн эцсийн үнэлгээ болон үр нөлөөний үнэлгээ хийх удирдамжийг аймгийн Засаг даргын Тамгын газрын даргын баталсан удирдамжийн дагуу зохион байгуулан ажиллалаа. Энэ хүрээнд нийт хэрэгжүүлэх хугацаа дуусаж байгаа 13 хөтөлбөрүүдэд үр нөлөөний үнэлгээг Засгийн газрын 2017 оны 89 дүгээр тогтоолоор батлагдсан “Бодлогын баримт бичгийн хэрэгжилт, захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журам”-ын 9 дүгээр хавсралтын дагуу хийж, аймгийн Засаг даргын зөвлөл болон аймгийн иргэдийн Төлөөлөгчдийн Хурлын Тэргүүлэгчдийн хурлаар хэлэлцүүлэхээр бэлтгэл ажил хийгдэж байна. | 70 |
| 3.6.3. Төрийн албан хаагчдын үйл ажиллагааг иргэн үнэлэх тогтолцоог нэвтрүүлж, хэрэгжүүлэх. | Аймгийн Нийгмийн даатгалын хэлтэс, Татварын хэлтэс, Үйлчилгээний нэгдсэн төв зэрэг байгууллагууд иргэдэд үйлчилгээ үзүүлсэн даруйд үнэлгээ өгөх, мессежээр үнэлгээ авах системийг үйл ажиллагаандаа нэвтрүүлэн ажиллаж байна.  Аймгийн Үйлчилгээний нэгдсэн төв, сумдын Засаг даргын Тамгын газарт иргэдэд төрийн үйлчилгээг цахимаар хүргэх операторын системийг улсын төвийн 87.0 сая төгрөгийн хөрөнгө оруулалтаар нэвтрүүлж, энэ оны 12 дугаар сарын 13-ны өдрийн байдлаар 2702 иргэнд 3.4 сая төгрөгийн цахим үйлчилгээг шуурхай хүргэн ажиллав. Аймгийн Үйлчилгээний нэгдсэн төвөөр энэ оны 12 дугаар сарын 10-ны өдрийн байдлаар давхардсан тоогоор 66221 иргэнд төрийн үйлчилгээг үйлчлүүлсэн байна.  Иргэдийн санал гомдлыг хүлээн авах 7032-1111 утсанд Төрийн үйлчилгээтэй холбоотой иргэдийн өргөдөл гомдлыг хүлээн авч, холбогдох байгууллагад хүргүүлэх, шийдвэрлэлтийн талаар иргэнд мэдэгдэж, 12 дугаар сарын байдлаар нийт 830 өргөдөл гомдол ирснээс гомдол 500 буюу 77.1 хувь, мэдээлэл, лавлагаа авахыг хүссэн 30 буюу 5.5 хувь, санал, хүсэлт илэрхийлсэн 102 буюу 17.4 хувийг эзэлж байна.  Сумдын операторын үйлчилгээ, e-mongolia.mn цахим хуудсаар дамжуулан иргэн, хуулийн этгээдэд цахим хэлбэрээр шуурхай хүргэн ажиллав. | 70 |
| Зорилт 3.Төсөв, санхүү, аудитын үйл ажиллагааны удирдлага, хяналтыг сайжруулах, ил тод байдлыг хангах, төсвийн хөрөнгө, гадаадын зээл, тусламжийг үр ашигтай, зориулалтын дагуу зарцуулах, хариуцлагыг дээшлүүлэх. | | | | |
| 3.7 | 3.7. Тусгай сангийн хөрөнгийг захиран зарцуулах шийдвэрийн ил тод, нээлттэй байдлыг хангах, иргэд олон нийтийн зүгээс хяналт тавих боломжийг нээх. | 3.7.1. Орон нутгийн хөгжлийн сангийн санхүүжилт, зарцуулалтын мэдээллийг Шилэн дансны нэгдсэн цахим хуудсанд “ЗГ-ын тусгай сангийн мэдээлэл” гэсэн цэсээр олон нийтэд мэдээллэх ажлыг зохион байгуулах. | Орон нутгийн хөгжлийн сангийн төсвийн мэдээллийн системд орон нутгийн хөгжлийн нэгдсэн сангаас олгох орлогын шилжүүлгийн тєлєвлєлт, хуваарилалт, гүйцэтгэлийг ил тод болгох, хяналт тавих боломжоор хангах үүднээс хэрэгжүүлэх хөрөнгө оруулалт, хөтөлбөр, төсөл арга хэмжээний төлөвлөгөө, гүйцэтгэлийг оруулж, зарцуулалт нь төлөвлөгөөний дагуу хэрэгжиж буйд хяналт тавин ажиллаж байна. Мєн олон нийт хяналт тавих боломжоор хангах замаар “info.shilendans.gov.mn”, Uvurkhangai.mn сайтад мэдээллийг байршуулж хэвшсэн. | 70 |
| 3.7.2. Орон нутгийн хөгжлийн сангийн хөрөнгийг зарцуулах шийдвэрийн ил тод байдлын үнэлгээг хийж, холбогдох журам, дүрэмд өөрчлөлт оруулсан байх. | Аймаг, сумын орон нутгийн хөгжлийн сангийн хөрөнгөөр хэрэгжүүлэх хөтөлбөр, төсөл, арга хэмжээг аймгийн болон сумын иргэдийн Төлөөлөгчдийн Хурлаар хэлэлцүүлэн батлуулж хууль, журамд заасан зориулалтын дагуу зарцуулж байна. 2020 оны аймгийн орон нутгийн хөгжлийн сангийн хөрөнгө оруулалтаар 8 төрлийн хөрөнгө оруулалт, төсөл хөтөлбөр, арга хэмжээг төлөвлөн санхүүжүүлж ажилласан. | 70 |
| 3.8 | 3.8. Төсөв, санхүү, аудитын үйл ажиллагааны удирдлага, хяналтыг сайжруулах, аудитын дүгнэлтийн дагуу авах арга хэмжээ, хариуцлага тооцох, ил тод байдлыг хангах, төсвийн хөрөнгийг үр ашигтай, зориулалтын дагуу зарцуулах, хариуцлагыг дээшлүүлэх. | 3.8.1. Орон нутгийн төсвийн төслийн талаар хэлэлцүүлэг өрнүүлэх, төсвийн төсөлд олон нийтийн саналыг авч тусгах. | Орон нутгийн төсвийн болон орон нутгийн хөгжлийн сангийн хөрөнгө оруулалтаар хийгдэх ажилд иргэдийн саналыг Төсвийн тухай хууль болон журамд заасан хугацааны дагуу тусган авч тухайн шатны иргэдийн Төлөөлөгчдийн Хурлаар хэлэлцүүлэн баталж байна. | 100 |
| 3.8.2. Орон нутгийн төсвийн төсөлд санал авах хэлэлцүүлгийн талаар Засгийн газрын www.iltod.mn, www.shilendans.com цахим хуудас болон бусад мэдээллийн хэрэгслээр иргэд, олон нийтэд мэдээлэл хүргэх. | Байгууллагууд төсвийн төсөл, дунд хугацааны төсвийн төслөө мэдээллийн самбар болон Засгийн газрын www.iltod.mn, www.shilendans.com цахим хуудаст иргэд, олон нийтэд мэдээлж хэвшсэн. | 70 |
| Зорилт 4.Худалдан авах ажиллагааны эрх зүйн зохицуулалтыг боловсронгуй болгож, үр ашигтай, шударга, ил тод, нээлттэй байдлыг нэмэгдүүлж, хяналт, хариуцлагыг дээшлүүлэх. | | | | |
| 3.9 | 3.9. Худалдан авах ажиллагааны эрх зүйн зохицуулалтыг боловсронгуй болгож, үр ашигтай, шударга, ил тод, нээлттэй байдлыг нэмэгдүүлж, хяналт, хариуцлагыг дээшлүүлэх. | 3.9.1. Худалдан авах ажиллагааг цахим хэлбэрээр зохион байгуулах, цаашид тендерийн үйл ажиллагааг цахим хэлбэрээр явуулж хэвшүүлэх. | 2020 онд төлөвлөгөөний дагуу улсын төсвийн хөрөнгө оруулалтаар 34096.2 сая төгрөгийн төсөвт өртөг бүхий 65 төсөл арга хэмжээ, үүнээс Улсын төсвийн хөрөнгө оруулалтаар 26085.0 сая төгрөгийн төсөвт өртөг бүхий 48 төсөл арга хэмжээ, орон нутгийн төсвийн хөрөнгө оруулалтаар 1200.0 сая төгрөгийн төсөвт өртөг бүхий 8 төсөл арга хэмжээ, орон нутгийн хөгжлийн сангийн хөрөнгө оруулалтаар 3423.3 сая төгрөгийн төсөвт өртөг бүхий 11 төсөл арга хэмжээг зохион байгуулахаар төлөвлөн төрийн худалдан авах ажиллагааны цахим систем tender.gov.mn-д тендерийн урилга, үр дүн, гэрээг тухай бүр нийтлэн 100 хувь цахим хэлбэрээр зохион байгууллаа. Тендер шалгаруулалтын босго үнээс хамааруулан 60.1 хувийг нээлттэй тендер шалгаруулалт, 39.9 хувийг тендер шалгаруулалтын онцгой журмаар зохион байгуулсан. | 100.0 |
| 3.9.2. Худалдан авах ажиллагааны төлөвлөгөө болон худалдан авах ажиллагаанд хийсэн аудитын тайлан, дүгнэлт болон бусад хяналт, шалгалтын дүнг цахим хуудсандаа байршуулах. | Тухайн онд зохион байгуулагдах худалдан авах ажиллагааны төлөвлөгөө, тендер шалгаруулалтын үр дүн болон хяналт, шалгалтын байгууллагуудын тайлан, дүгнэлт зэрэг 85 орчим мэдээллийг төрийн худалдан авах ажиллагааны цахим сайт tender.gov.mn-д нийтэлж хэвшсэн байна. Мөн тендер шалгаруулалтын талаарх мэдээллийг shilendans.gov.mn сайтад сар бүр байршуулж байна. | 100.0 |
| 3.9.3. Тендерт шалгарсан болон шалгараагүй оролцогчийн талаарх мэдээлэл, шалгарсан болон шалгараагүй хуулийн үндэслэл, шалтгааныг цахим хуудсанд байршуулж мэдээлэх. | Нийт зарлагдсан тендер шалгаруулалтын үр дүнг шийдвэр гарсан тухай бүр төрийн худалдан авах ажиллагааны нэгдсэн сиситем Tender.gov.mn-д нийтэлж хэвшсэн бөгөөд шалгарсан шалгараагүй үндэслэлийг мэдэгдэлд дурьдаж оролцогчдод мэдээллэсэн байна. Тендер шалгаруулалтад давхардсан тоогоор 301 аж ахуйн нэгж оролцсон байна. | 70.0 |
| Зорилт 6.Авлигаас урьдчилан сэргийлэх үйл ажиллагаанд төр, хувийн хэвшлийн хамтын ажиллагааг бэхжүүлэх. | | | | |
| 3.10 | 3.10. Зах зээлийн өрсөлдөөнийг дэмжих чиглэлээр хөтөлбөр боловсруулж хэрэгжүүлэх. | 3.10.1. Зах зээлийн өрсөлдөөнийг дэмжих чиглэлээр өрсөлдөгчийн хууль ёсны эрх, ашиг сонирхолд хүндэтгэлтэй хандах, ёс суртахуунтай, өрсөлдөөнт орчин бүхий бизнесийг дэмжин хөгжүүлэх. | Орон нутагт шударга өрсөлдөөн, хэрэглэгчийн эрхийг хамгаалах хууль тогтоомжийг бүрэн хэрэгжүүлж ажиллах зорилгоор Засгийн газрын Хэрэг эрхлэх газарт Шударга өрсөлдөөн, хэрэглэгчийн төлөө газрын үйл ажиллагаа хариуцсан орон тооны албан тушаалтныг орон нутагт ажиллуулах чиглэлээр санал, хүсэлтийг аймгийн Засаг даргын 2020 оны 1/127 тоот албан бичгээр хүргүүлсэн.  Короннавируст халдвар (Ковид-19) дотоодод илэрч гамшгаас хамгаалах бүх нийтийн бэлэн байдлын зэрэгт шилжсэнтэй холбогдуулан зарим өргөн хэрэглээний бараа, бүтээгдэхүүний үнэ өсөх, зохиомол хомсдол үүсэх зэрэг хэрэглэгчдийн эрхийг хохироосон зөрчлүүд үүсэх хандлага байгаа тул яаралтай авч хэрэгжүүлэх арга хэмжээний хүрээнд орон нутаг дахь шударга өрсөлдөөн, хэрэглэгчийн эрх ашгийг хамгаалах ажил хариуцсан ажилтан, улсын байцаагчаар 1 ажилтныг орон нутгаас цалинжуулахаар шийдвэрлэн, 2020 оны 11 дүгээр сарын 19-ны өдрөөс эхлэн гэрээгээр ажиллуулж байна.  Мөн Хэрэглэгчийн эрхийг хамгаалах үндэсний хөтөлбөр”-ийн хэрэгжилтийг зохион байгуулах, хяналт тавих чиг үүрэг бүхий аймгийн орон тооны бус зөвлөлөөс өрсөлдөөн, хэрэглэгчийн эрхийг хамгаалах хууль болон холбогдох хууль тогтоомжийн хэрэгжилтийг хангуулах хүрээнд тодорхой ажлуудыг холбогдох байгууллагуудтай хамтран зохион байгуулж, ажиллах чиглэлийг сумдын хэрэглэгчийн эрхийг хамгаалах орон тооны бус зөвлөлд өгч, үйл ажиллагаанд нь хяналт тавьж ажиллав. | 100 |
| Зорилт 7.Төрийн байгууллага, түүний удирдлагын үйл ажиллагаанд иргэд, олон нийтийн хяналт, иргэний нийгмийн байгууллагын үүрэг, оролцоог нэмэгдүүлэх. | | | | |
| 3.11 | 3.11.Төрийн байгууллага, түүний удирдлагын үйл ажиллагаанд төрийн бус байгууллага хяналт тавих боломжийг бий болгох, төрийн зарим ажил үйлчилгээг төрийн бус байгууллагаар гүйцэтгүүлэх, санхүүжилтийг ил тод, үр ашигтай зарцуулах, түүнд хяналт тавих тогтолцоог бүрдүүлэх. | 3.11.1.Төрийн байгууллага, түүний удирдлагын үйл ажиллагаанд төрийн бус байгууллага хяналт тавих боломжийг бүрдүүлж, төрийн зарим чиг үүргийг төрийн бус байгууллагаар гүйцэтгүүлж, төсвөөс олгож байгаа санхүүжилтийн зарцуулалтыг ил тод, нээлттэй болгож нийтэд мэдээлэх. | Төрийн зарим чиг үүргийг төрийн бус байгууллагаар гүйцэтгүүлэх хүрээнд 2020 онд орон нутгийн хэвлэл мэдээллийн 3 телевиз, МҮОНРТ-ын орон нутаг дахь сурвалжлагч, нэг богино долгионы радио, нэг сар тутмын сэтгүүл, 3 сар тутмын сонин, 2 вэб сайт, МҮОНР-ийн сурвалжлагч нийт 12 байгууллагатай 45 сая төгрөгийн гэрээ байгуулж, гэрээний гүйтэтгэлээр 37.0 сая төгрөгийн санхүүжилт олгосон. Нэмэлт санхүүжилтийн дансны 210801 зардлын зүйл ангиар хөрөнгийг зарцуулж, шилэн дансанд болон сар бүрийн төсвийн гүйцэтгэлд оруулж [www.uvurkhangai.mn](http://www.uvurkhangai.mn) сайтын шилэн төсөв цэсний “Төсвийн гүйцэтгэл” цонхонд байршуулж олон нийтэд ил тод мэдээлж байна. | 100 |
| **Дундаж оноо** | | | | **89.5** |
| **Нийт хувь** | | | | **92.6** |

АЙМГИЙН ЗАСАГ ДАРГЫН ТАМГЫН ГАЗАР

ХУУЛЬ, ЭРХ ЗҮЙН ХЭЛТЭС